Onn

Onn kommer av norrønt for iver eller anstrengelse, og blir brukt for å beskrive de større årvisse arbeidene i landbruket. Flertallsformen er onner (av annir) i betydningen markarbeidstidene, eller arbeidet med klargjøring av beiter og dyrket mark, samt høsting av gress og korn. Arbeidets egenart i de ulike årsfasene har egne navn. 

Onna deles oftest i tre perioder:
 Våronn, det vanlige vårarbeidet med opprydding etter vinteren og klargjøring til vekstsesongen.
 Slåttonn eller høyonn, arbeidet med slåtten, høsting av høy, eller silofor og høyballer.
 Skuronn eller skurdonn, arbeidet med å skjære kornet.  

 Kilder 

 «onn», fra Store norske leksikon

Kategori:Landbruk
Kategori:Landbrukshistorie